d
I
Et sijn comen in rechte voir meye en scepen van loven inde banc aldair
ghijsbrecht houtmans van huesden bij beeringhen ende heeft doen
lesen eenen schepen brief van loven spreecken en inhoudende hoe
dat jordaen sonemans van huesden voirs margriete weduwe vintents
wilen houtmans peters suster des voirs jordaens en mathens hout
mans sone henrix wilen houtmans bekent hadden voer scepen van
loven dat den voirs ghijsbrechte houtman ghevallen en bleven
waen in sijn deylinghe vander doet wilen ghijsbrechts van heppen een
stucke beemts met tween eeusselen voe den selven beempt gelegen en
met anden sinen toebehoirten gelegen te huesden voirs biden hove
ten haghelsteen tuschen de goede jans van hamel ende de goede
wouts vander vliet en oic alder naest den goeden matheeus mathieus
in deen zijde en reyneer houtmans soen jan houtmans die tot des
selfs jans houtmans sijns vaders goede na den rechte der stat van love
comen ende geleidt is in dande dair de voirs ghijsbrecht houtmans
met sinen gheleverden voirspreke dede seggen dat de voirs reyner
hem metten voirs sinen beleide ongebruyc maecte vanden voirs
goeden tkijnsgedeelte des voirs ghysbrechts en tkijnsgedeelte der
ande iii psone die hem de voirs kennisse vander voirs deylinghen
gedaen hadden en dat bij deser redenen want de voirs wilen ghij
brecht van hoppen en wile katline sijn wijf de voirs goede besate
als hoe wettighe erve en dat de selve wilen ghijsbrecht daer
voe uutstarf als uut sine wittigen erve en dat de selve wilen
katline sijn wijff daer inne blijf bleeff sittende als een tochtersse voert
dede noch seggen de voirs ghijsbrecht houtmans dat de voirs goede
comen waen van des voirs wilen ghijsbrechts van hoppen weghen
en dat hij ende die ande drie psoene die hem de voirs deylinghe
gedaen hadden den voirs ghijsbrechte wilen van hoppen also na
waen als de voirs jan houtmans en dat sij alle ghebruede
en ghesuster kijnde waen van wittighen bedde Ende dat dese punte
waer waen dat de boet de voirs ghijsbrecht houtmans te
thoenen en metten mynsten etc met noch vele meer redenen
en woerden die de voirs ghijsbrecht inden rechte ald dede